cyanic-selkie/wikianc huggingface dataset:
Natteravnene
Natteravndagen
Natteravndagen feires av natteravn-bevegelsen i Norge, Sverige, Danmark, Færøyene og på Grønland. Som regel velges den første lørdag i september måned. Hensikten er å informere og rekruttere nye frivillige gjennom å være synlig på dagtid på sentrale steder i natteravn-gruppens område. Dagen er en mulighet for natteravnene å vise seg fram for befolkningen på sitt sted på dagtid. De viser jo seg vanligvis bare på kveld og natt, da de fleste holder seg inne.Nordisk natteravndag ble feiret første gang i Norge var i Oslo i 2003 etter at to representanter fra natteravnene i Oslo hadde vært på besøk til natteravnene i København under deres feiring av en natteravndag. Året etter ble dagen også feiret i Trondheim og flere andre byer i Norge. Svenske natteravner har blitt med på feiringen og sendte i 2017 for første gang svenske natteravner til nabolandene for å feire dagen. Skånske natteravner dro til Roskilde i Danmark og Natteravner fra Østersund gjestet natteravnene i Trondheim.
Natteravnene i Danmark
Også Danmark har sine Natteravner, som i 2003 hadde ca. 140 lokallag.
Noark
Noark (forkortelse for Norsk arkivstandard) ble opprinnelig utviklet som en kravspesifikasjon for elektroniske journalsystemer i den norske statsforvaltningen av Statens rasjonaliseringsdirektorat i samarbeid med Riksarkivaren.
Den første versjonen (Noark 1) kom i 1984, med påfølgende versjoner i 1987 (Noark 2) og 1994 (Noark 3). Disse tre omfattet bare selve journalføringen. I 1995 ble en tilsvarende standard for kommunal sektor, Koark, utviklet. I tillegg til å omfatte de samme prinsippene som Noark ble funksjoner for (fylkes)kommunale særordninger som politisk saksbehandling inkludert i Koark-standarden.
I 1999 gjorde arkivforskriften § 2-9 det obligatorisk for offentlige organer å bruke et Noark-basert system til elektronisk journalføring i forvaltningen. I 2002 gjorde Riksarkivarens forskrift det som hovedregel obligatorisk å følge Noark-standarden ved registrering og arkivering av elektroniske saksdokumenter.
Noark 5 er den hittil siste versjon av standarden. Eldre versjoner av Noark er ikke uten videre uaktuelle og det kan fortsatt finnes systemer som følger Noark 3. Den nåværende versjonen, Noark 5, viderefører prinsippene fra Noark 4, men utvider virkeområdet.
VM i curling for menn 1994
Curling-VM for herrer 1994 ble arrangert 10. april – 17. april 1994 i Eisstadion i Oberstdorf i Tyskland.
Noark
Et viktig område hvor Noark 4 (og Noark 3) fortsatt har aktualitet er ved avlevering, som skal følge den Noark-versjonen systemet er basert på. Beskrivelsene av periodisering av arkiv er ikke eksplisitt beskrevet i Noark 5 og den nyeste standarden følger dermed prinsippene beskrevet i Noark 4. En del rutiner i arkivdanningen er mer utførlig beskrevet i Noark 4 enn i Noark 5.
Det har kommet flere versjoner av Noark 5, som følger :
Folk og Forsvar
Folk og Forsvar er en norsk organisasjon som driver informasjonsarbeid om norsk forsvars- og sikkerhetspolitikk. Den ble stiftet i 1951 etter et enstemmig vedtak i Stortinget. Som en del av sitt informasjonsarbeid utgir organisasjonen Folk og Forsvar fem ganger i året Folk og Forsvar (kontaktblad).
Det er en paraplyorganisasjon med 65 medlemsorganisasjoner:
• Arbeidernes Edruskapsforbund
• Arbeidernes Opplysningsforbund
• Befalets Fellesorganisasjon
• Den norske tannlegeforening
• Det frivillige skyttervesen
• Det norske maskinistforbund
• En Verden
• Europeisk Ungdom
• Fagforbundet
• Finansnæringens Hovedorganisasjon
• FN-Veteranenes Landsforbund Kameratstøtte
• Forsvarets høgskoleforening
• Forsvarsstabens Etatforening
• Fremskrittspartiets ungdom
• Høyres kvinnenettverk
• Høyres studenterforbund
• Kadettsamfunnet Krigsskolen
• Kadettsamfunnet Luftkrigsskolen
• Krigsskolens venner
• Krigsskoleutdannede offiserers landsforening
• Kristelig Folkepartis Kvinner
• Kristelig Folkepartis Ungdom
• Kvinners Frivillige Beredskap
• Landsforeningen for Sivilt Beredskap
• Landsorganisasjonen i Norge
• Lederne
• Luftmilitært Samfund
• Marinens Reserveoffisersforbund
• Militært kristent fellesskap
• Militærpolitiforeningen
• Nettverk for kvinnelig befal
• Norges Bygdekvinnelag
• Norges Bondelag
• Norges Forsvarsforening
• Norges Gardistforbund
• Norges idrettsforbund og olympiske komite
• Norges Ingeniør- og Teknologiorganisasjon
• Norges Kvinne- og familieforbund
• Norges Militære Kameratforeningers forbund
• Norges Offisersforbund
• Norges Orlogsforbund
• Norges Rederiforbund
• Norges Sivilforsvarsforbund
• Norges Skogeierforbund
• Norsk Post- og kommunikasjonsforbund
• Norsk reservistforbund
• Norsk Sjømannsforbund
• Norsk Sjøoffisersforbund
• Norsk Tjenestemannslag, Avd. Forsvaret
• NTL forening, 112 Sivilt Beredskapstjenestemannslag
• Norske Kvinners Sanitetsforening
• Norwegian NIKE Veteran Society
• Næringslivets Hovedorganisasjon
• Politiets Fellesforbund
• Politiets Pensjonistforbund
• Senior Høyres Landsforbund
• Senterkvinnene
• Senterungdommen
• Sjøkadettforeningen av 1898 Valkyrien
• Sjømannsforeningenes Landsforbund
• Sjømilitært Forum
• The Royal Norwegian Air Forces Association
• Tysklandsbrigadens Veteranforbund
• Unge Høyres Landsforbund
• Unge Venstre
• Vernepliktige sjøoffiserers forening
• Veteranforeningen Polititroppene i Sverige 1940-1945
Ledere
Folk og Forsvars leder og nestleder ble inntil 1996, titulert «formann» og «nestformann».
In the Nightside Eclipse
Albumet inneholder en av bandets mest kjente låt «I Am the Black Wizards». Albumet ble gjenutgitt i 1999, med to bonuslåter, som er coverlåter fra de to bandene Bathory og Mercyful Fate.
Sporliste
gjenutgivelse
Artister
gjennutgivelse
Olderfjord
Olderfjord (nordsamisk: Leaibevuotna; kvensk: Leipovuono) er en bygd ved enden av Olderfjorden i Porsanger i Troms og Finnmark. Stedet ligger ved veikrysset mellom Europavei 6 og Europavei 69, og passeres av alle veifarende på tur til og fra Nordkapp. Olderfjord ligger omtrent 4,3 kilometer fra Smørfjord og 62,8 kilometer unna kommunesenteret Lakselv. Grunnkretsen Olderfjord/Russenes hadde 74 innbyggere per 1. januar 2019.
Olderfjord har en nedlagt skole, Russenes oppvekstsenter, som hadde elever i 1.–10. klasse helt til kommunen la ned skolen i 2008. Nå går elevene på Billefjord sjøsamiske oppvekstsenter eller på Kokelv oppvekstsenter.
Olderfjord er også et av knutepunktene for bussforbindelser i fylket, med forbindelser til Alta, Hammerfest, Honningsvåg, Havøysund, Lakselv, Karasjok og Kirkenes.
Nærmeste lufthavn for reisende er Lakselv lufthavn, Banak, 66 km fra Olderfjord.
Uíge
Uíge er en by i Angola med om lag 119 000 innbyggere (estimert for 2010). Byen er hovedstad i Uíge-provinsen.
Albertinibukta
Albertinibukta er en bukt på Nordaustlandet, Svalbard. Bukta ligger på øyas nordkyst, øst for Finn Malmgrenfjorden på Orvin Land.
Bukta har sitt navn etter den italienske ingeniøren Gianni Albertini, som var med på redningsaksjonen etter forlistet av Luftskipet «Italia» nord for Nordaustlandet i 1928 med selfangstskuta «Heimen».
Christer van der Kwast
Edward Christer van der Kwast (født 3. juni 1944 i Stockholm) er en pensjonert svensk jurist og førstestatsadvokat («överåklagare»).
På begynnelsen av 1990-tallet arbeidet han som regional statsadvokat i Härnösand i Västernorrlands län. Han var da aktor i samtlige rettssaker mot Thomas Quick, og fikk Quick dømt for åtte mord. Alle dommene ble siden opphevet. Van der Kwast ble offentlig anklaget for å holde tilbake opplysninger som kunne tale for at Quick skulle være uskyldig. Ifølge kriminologen Leif G.W. Persson var van der Kwast en aktor med «unikt dålig statistik vad gäller antalet framgångsrika åtal». Quick ble senere tilkjent oppreisning og frikjent for samtlige av de mordene han tidigere var blitt dømt for. Van der Kwast fikk i 2015 utgitt en bok der han tilbakeviser kritikken.
Som førstestatsadvokat var han leder for området økonomisk kriminalitet innen den svenske påtalemyndigheten, og var blant annet kjent fra Skandia-rettssaken, der bl.a. sjefen for Skandia Liv ble dømt til 18 måneders fengsel for økonomisk utroskap.
Marcus Campbell
Marcus Campbell (født 22. september 1972) er en skotsk profesjonell snookerspiller. Han har vært rangert innen for topp 64 på verdensrankingen i ni sammenhengende sesonger og er for sesongen 2008/2009 rangert som nummer 42.
Han startet sesongen 2007/2008 sterkt ved å spille seg frem til sekstendelsfinalen i Grand Prix, hvor han tapte 2–5 for Joe Swail. I tillegg kom han også til andre runde i Welsh Open. Den påfølgende sesongen kvalifiserte han seg til Bahrain Championship, hvor han gjorde sitt første maksimum break.
Makati
Makati en filippinsk by på øya Luzon, og én av de mange byene og kommunene som utgjør Manila-området, Filippinenes hovedstad. Makati teller 27,36 km², og hadde et innbyggertall på 582 602 ved folketellingen i 2015.
Administrativ inndeling
Makati er inndelt i 33 barangayer per 30. september 2019.
Letterbox
Letterbox er en teknikk som brukes i film på tv for å beholde bildets korrekte proporsjoner når den overføres fra for eksempel bredformat til å vises på en 4:3 tv. Da legges en sort strek i toppen og bunnen av bildet og krymper det ned til en størrelse som passer tv-apparatet uten at det går utover proporsjonene på bildet.
Dette er, ved siden av pan-and-scan, den vanligste måten å konvertere bildeproporsjoner innen film på.
Østerrike under Sommer-OL 1996
Østerrike under Sommer-OL 1996. 72 sportsutøvere, 56 menn og 16 kvinner fra Østerrike deltok i 17 grener under Sommer-OL 1996 i Atlanta. Østerrike kom på 57.-plass på den uoffisielle medaljestatistikken med en sølv- og to bronsemedaljer. Seileren Hubert Raudaschl var landets flaggbærer under åpningsseremonien.
Saxegården
Bygningen ligger innenfor området for den såkalte Middelalderbyen, og er opprinnelig en middelaldersk bygård, oppkalt etter stormannsætten Saxe. Senere har biskoper fra Hamar bodd i huset. Under halvparten av huset ligger en hvelvkjeller i stein fra senmiddelalderen. Den er omtalt i kilder fra 1334 til 1414 og kan være fra 1200-tallet. Gården er en av få middelaldergårder i Oslo der beliggenheten kan fastslås sikkert.
Det middelalderske huset brant ved bybrannen i 1624. Nytt hus ble bygd like etter på de gamle murene. Dagens hus (det tredje i rekken) ble reist i år 1800 av rådmann Ingstad. I 1868 ble Saxegaarden overtatt av brødrene Schyberg, og i 1890-årene ble det foretatt en større innvendig ombygging. Huset er i louis-seize-stil, og hovedfasaden har tydelige inndelinger. Taket har en svak valming og er tekket med sementtakstein, og dørene er de originale.
Saxegaarden er i dag fredet. Bygningen forvaltes av Kulturetaten i Oslo kommune, og en totalrehabilitering ble avsluttet i 2009. Andre etasje er fast utleid til kunst- og kulturaktiviteter.
Kulturminne
Saxegården er et fredet kulturminne og har nummer 86164 i Riksantikvarens kulturminnebase.
Polarglansedderkopp
Utseende
Polarglansedderkopp er en middelsstor, litt flat edderkopp med kraftige bein. Forkroppen er ganske bred bak, sterkt tilsmalnet forover (smalt hode). Kroppen er svarte med litt metallskinn og har sølvfargede flekker. Den er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Polarglansedderkopp er aktive om dagen i solskinn og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Greg Shaw
Greg Shaw (født 28. februar 1990) er en kjelkehockeyspiller fra USA.
Russisk blå
Russisk blå eller Blå erkeengel er en katterase som har kort, silkemyk pels, litt lengre under buken og bakdelen. Pelsen er gråblå. Det finnes noen varianter, for eksempel «russisk hvit» med hvit pels. Denne katten er normalstor og rolig. Den trives som innekatt.
Opprinnelse
Russisk blå er en landrase som trolig oppsto i Arkhangelsk i Nord-Russland. Det er nettopp på grunn av opprinnelsesstedet at den noen ganger går under navnet Blå erkeengel (engelsk: blue archangel). Den sies at rasen er etterkommere av kattene som de russiske tsarene holdt som kjæledyr. Sjømenn tok med seg Russiske blå fra Archangel-øyene til Storbritannia og Nord-Europa på midten av 1860-tallet. Dens første registrerte opptreden utenfor Russland var i Krystallpalasset i England i 1875, da under navnet erkeengelkatten. Russisk blå konkurrerte i en generell klasse for alle blå katter frem til 1912, hvor den fikk en egen klasse.
Rasen ble deretter videre utviklet i England og Skandinavia inntil etter Andre verdenskrig. Rett etter krigen var antallet Russiske blå sunket så mye at det ble nødvendig å krysse dem med siamesere. Selv om rasen allerede fantes i USA før krigen, var det ikke før en stund etter at amerikanske oppdrettere begynte arbeidet med å avle frem den moderne Russiske blå slik den er i USA i dag. Dette ble gjort ved å krysse den amerikanske varianten med den engelske og skandinaviske Russiske blå. De siamesiske trekkene har nå stort sett blitt avlet bort.
Utseende
Kattene har som regel grønne øyne. I tillegg kjennetegnes de av en tett, men kort pels, som oftest i fargen gråblå. Den hvite og svarte varianten er godkjent av CFA. Den korte pelsen og gråblå fargen er vanlig hos blandingsraser, noe som har gjort det mulig å selge uekte rasekatter som Russisk blå. Dette har påvirket avlere og utstillere negativt.
Itslearning
Itslearning (stilisert itslearning) er en digital læringsplattform utviklet av det norske selskapet itslearning AS. itslearning er en skybasert læringsplattform for undervisning i grunnskole, videregående skole og høyere utdanning.
Systemet har 4,5 millioner aktive brukere i over 20 land, men har hovedfokus på Europa med kontorer i Norge, Sverige, Danmark, Finland, Nederland, Storbritannia, Frankrike og Tyskland. Gjennom 2020 og 2021 ble itslearning valgt som læringsplattform for en tysk delstat og en rekke europeiske universiteter. itslearning har blant annet blitt en av læringsplattformene for høyere utdanning i Danmark. Mange norske skoler og utdanningsinstitusjoner benytter seg av systemet. itslearning blir brukt av universiteter som Handelshøyskolen BI, NITH, barne- og ungdomsskoler og videregående skoler. Fylkeskommunene Vestland, Nordland, Oslo, Trøndelag, Møre og Romsdal,Rogaland, Agder og Vestfold og Telemark bruker itslearning i den videregående skolen. itslearning har sitt hovedkontor i Bergen, der også selskapet opprinnelig kommer fra.
Innhold
Systemet er en digital plattform for læringsplaner, kommunikasjon og samarbeid, samt et verktøy for administrasjon, evaluering og måloppfølging av elever/studenter.
itslearning er spesielt utviklet for undervisning, og det er mulig å legge ut fagplaner samt digitale ressurser. Det er også mulig å sende meldinger til enkeltpersoner eller en gruppe (for eksempel en klasse). Lærere kan utarbeide prøver, tester og konkurranser. Man har også tilgang til en ePortfolio, som tillater alle medlemmene til å utforme en presentasjon om seg selv. En slik hjemmeside inneholder blogg, mulighet til å laste opp bilder med mer. itslearning kan kommunisere med samhandlingsverktøy som MS Teams og dokumenthåndtering i MS Office 365 og Google Workspace.
Oppkjøp
I november 2015 kjøpte itslearning opp Fronter, som var hovedkonkurrenten i Norge.
I april 2013 kjøpte den svenske investeringsorganisasjon EQT seg opp som majoritetsaksjonær. I desember 2019 overtok finske Sanoma eierskapet til itslearning AS gjennom en «earn out». Det vil si en avtale med itslearnings eierselskap ITSL Holding, som på sin side skrev ned hele verdien av fragivelsen av itslearning på over 700 millioner kroner, I dag er itslearning en læringsplattform for Sanoma Learning, som betjener 15 millioner studenter i Europa. I samsvar med Sanomas Europa-strategi, solgte selskapet ut USA-delen av itslearning til Altitude Learning i 2020.
Mottakelse
De få offentlig tilgjengelige evalueringene av itslearning viser at brukerne av systemet er fornøyd med systemet: En undersøkelse gjennomført i 2003 viste at en høy prosentandel av brukerne ved Høgskolen i Bergen var fornøyd med systemet. En ny undersøkelse gjennomført i forbindelse med Martin Grønlands mastergrad i applikasjonsadapsjon viser at 67 % av studenter ved ulike fakultet ved NTNU og HiST er fornøyd eller svært fornøyd med itslearning.
Samtidig har flere skoledistrikter i Europa og USA valgt itslearning som sin skoleplatform, inkludert Oslo, Stockholm, Houston og Clear Creek.
Henri de Pauw
Henri De Pauw (født 26. februar 1911) var en belgisk vannpolospiller som deltok i flere olympiske leker, 1928 i Amsterdam, 1936 i Berlin og 1948 i London. De Pauw vant en olympisk bronsemedalje i vannpolo under OL 1936 i Berlin. Han var med på det belgiske laget som kom på tredjeplass i vannpoloturneringen bak Ungarn og Tyskland. Det var 16 nasjoner som stilte med lag. De Pauw spilte alle tre kamper under vannpoloturnering i Berlin.
Paradise kullkraftverk
Paradise kullkraftverk er et kullkraftverk ved Green River i Muhlenberg County, vestlige del av delstaten Kentucky i det sentrale USA. Det har en installert produksjonskapasitet på 1575 MW, fordelt på 3 blokker / turbiner. Dette er delstatens største termiske kraftverk målt etter installert produksjonseffekt. Operatør er Tennessee Valley Authority.
Anlegget ble bygget ut i årene 1933–1970. Brenselkilden er kull. Utslippet av CO2 i 2006 var 15,4976 tonn.
Østsia
Studenthuset Østsia er eid av Studentsamskipnaden i Agder og er lokalisert på Campus Kristiansand. Huset åpent dørene i 2003, og er studentenes eget hus i byen.
Øsstia har et bredt tilbud gjennom semesteret. Østsia arrangerer konserter, stand up, live podcaster, fester, sosiale samlinger, TorsdagQuiz og mye mer. Ofte i samarbeid med linjeforeninger, studentorganisasjoner og studentakiviteter. I tillegg har Østsia shuffleboard og biljardbord, og Østsia viser blant annet Champions League samt andre sportsarrangementer.
M’banza-Kongo
M'banza-Kongo er en by i Angola med om lag 31 000 innbyggere (estimert for 2010). Byen er hovedstad i Zaire-provinsen.
Østsia
Huset drives av et studentstyre og frivillige som er organisert i flere undergrupper med hver sine oppgaver og ansvarsområder.
M’banza-Kongo
Byen ble i 2017 satt på UNESCOs verdensarvliste, fordi den var hovedstad i Kongoriket som eksisterte fra 1300-tallet til 1914.
Nordic American Tankers
Nordic American Tankers (NAT) er et tankrederi med 19 mellomstore tankskip av klassen suezmax. Rederiet ble stiftet i 1995 av Herbjørn Hansson, som er styreleder og daglig leder. Rederiets hovedkontor er i Sandefjord. Høsten 2011 var rederiet verdens største målt i markedsverdi og dobbelt så stor som Frontline.
NAT var først notert på Oslo Børs, men forlot den og er nå notert i New York. Rederiet har 100.000 aksjonærer i USA, men også mange norske aksjonærer. Rederiet har siden starten fulgt en strategi med å ha en homogen flåte av suezmax-skip, som er mellomstore tankskip som kan passere gjennom Suezkanalen. Rederiet har lave kostnader, minimal gjeld og en forutsigbar driftsform, noe som har gitt selskapet mulighet til å betale aksjonærene et utbytte på 1 milliard dollar siden selskapet kom i gang.
Historie:
Nordic American Tankers brukte inntektene fra den første emisjonen til å kjøpe tre nye suezmax-skip bygget ved Samsung Heavy Industries Co. Ltd. De tre skipene Nordic Hawk, Nordic Hunter og Nordic Harrier ble alle levert i løpet av høsten 1997 og startet en syvårig bareboat-leieavtale med British Petroleum umiddelbart etter levering. NATs vedtekter hindret selskapet fra å anskaffe flere skip eller drive annen virksomhet under leieavtalen med BP. Da BP-leieavtalen nærmet seg utløp, ble det innkalt til en ekstraordinær generalforsamling i mars 2004 for å avgjøre om NAT skulle fortsette som et aktivt driftsselskap i oktober 2004. Et overveldende flertall av aksjonærene stemte for å fortsette, og i oktober 2004 utløp leieavtalen med BP, de begrensende vedtektene ble effektivt endret og NAT ble et aktivt driftsselskap. I november 2013 opprettet og sponset NAT OSV-selskapet Nordic American Offshore Ltd. (NAO). Selskapet hadde en børsnotering på New York Stock Exchange i juni 2014. NAT solgte seg senere ut av denne investeringen, og DNB og SEB tok over driften. I september 2020 kunngjorde NAT at de hadde bestilt to nye tankskip som skal leveres i første halvdel av 2022. Sent i 2021 ble ett skip solgt og i løpet av 2022 solgte NAT ytterligere fem skip.
Kunståret 1412
Kunståret 1412 er en oversikt over hendelser, fødte og avdøde kunstnerpersonligheter i 1412.
Dødsfall
1412 in art
Rodeio Bonito
Rodeio Bonito er en kommune i delstaten Rio Grande do Sul i sørregionen av Brasil.
Húsavík
Húsavík er en liten by nord på Island ved Skjálfandi. Den viktigste næringsveien på stedet er turisme og fiske, i tillegg til noe handelsvirksomhet og småindustri.
Vennskapsbyer
Húsavík har en rekke vennskapsbyer:
Hammock (Trang Fødsel)
Hammock er et musikkalbum utgitt av Trang Fødsel i 2007. Den første låten på albumet, «Hei, her er jeg», ble en stor hit det året.
Selbu-whist
Selbu-whist, også skrevet selbuvist og selbuvisst og kalt tier, tieren eller Selbu-bridge, er et kortspill for 2-5 deltagere. Kortspillet kalles også bondebridge, selv om det kan forekomme små forskjeller i reglene for de to variantene. Spillet spilles med en vanlig fransk 52-korts stokk uten jokere.
Spillets gang
Spillerne får delt ut mellom 1 og 10 kort (alt etter hvilken runde det er), og skal melde det nøyaktige antallet stikk de tror de vil klare å ta. Selve meldingen foregår ved at skriveren teller til tre når alle er klare, og spillerne viser da samtidig fram det antallet fingre som tilsvarer meldingen deres. En av spillerne er skriver gjennom spillet og noterer meldingene. Meldingen kan også gjøres ved terninger, ved at alle spillerne samtidig avdekker sin terning, der øyeantallet viser meldingen. Her kan 6 øyne både bety 0, 6 og flere enn 6 stikk, noe melderen straks oppklarer. Terninger er praktisk for lett å kunne se etter hva andre spillere har meldt gjennom spillet, uten å forstyrre skriveren. Etter hver meldingsrunde annonserer skriveren om det er blitt under- riktig- eller overmeldt.
Etter melding følger spill av runden, der spilleren til venstre for giver spiller ut først. Giver flytter en plass medsols fra runde til runde. Utspillene følger medsols og det er ikke tillatt å spille ut uten å ha sin tur. Hver spiller samler sine stikk i tellbare stabler.
Den mest vanlige poenggivningen er at det gis 10 poeng pluss det antallet stikk som ble meldt, dersom spilleren klarer å ta riktig antall stikk. Hvis ikke, får spilleren 0 poeng. Det eksisterer også andre poenggivningssystemer; for eksempel er det ikke uvanlig å bare gi 5 poeng ved en vellykket nullmelding.
Det spilles tilsammen 20 runder, med 1, 2, ... 10, 10, 9...2, og 1 kort hver, eller fra 10 til 1 og så fra 1 til 10 kort.
Spillet spilles oftest med trumf, og trumffargen blir da tilfeldig valgt ved å avdekke et tilfeldig kort under stokkeprosessen. Spillet følger vanlige trumfregler; også trumf må følge farge hvis mulig.
Skriveren oppdaterer poengsummene etter hvert, slik at stillingen alltid er kjent for alle spillerne. Den med høyest poengsum har selvfølgelig vunnet spillet. Summen av differansene mellom vinners og de andre spillernes poenger gir et mål på hvor solid seieren var og de enkelte differansene kan brukes som mål på premiering fra ikke-vinnerne til vinneren.
Om man er flere enn 5 spillere kan man spille fra en lavere runde på vei ned, eksempelvis fra runde med 7 kort om man er 7 spillere. På vei opp vil da den spilleren som ligger sist etter runden med 7 kort bli slått ut, mens resten spiller videre.
Spillernes erfaring er viktig; spillets gang domineres ikke for mye av de utdelte kortene. Spiilet er underholdende fordi det ofte kommer overraskelser.
Alternativ variant: Setesdal-twist
Eksempel: Undertrumf Kl 7, overtrumf Sp 10. Spiller 1 legger Ru 6, spiller 2 Kl 10 og spiller 3 Sp 9. Spiller 2 vinner stikket med høyere undertrumf enn spiller 3 sin overtrumf.
Spilluttrykk
Noen av uttrykkene her stammer fra internasjonal spilling og er til vanlig ikke i bruk.
Justus av Canterbury
Justus (død 10. november 627 (trad.)) var den fjerde erkebiskop av Canterbury, fra 624 til sin død.
Bakgrunn, misjonær
Han var romer av fødsel, og en av misjonærene som ble sendt til England av pave Gregor I i 601 etter at Augustin av Canterbury hadde bedt om flere prester.
Biskop av Rochester
Justus ble den første biskopen av Rochester. Da det brøt ut kristenforfølgelse etter kong Æthelbert av Kents død flyktet han til Gallia, men kom etter et år tilbake og ble gjeninnsatt som biskop. Han skal ha styrt bispedømmet med kløkt og kyndighet.
Erkebiskop av Canterbury
I 624 ble han elevert til erkebiskop av Canterbury etter Mellitus' død, og mottok palliet fra pave Bonifatius V. Han utnevnte Romanus som etterfølger i Rochester.
Han skrev til britiske og irske kristne, og bad dem om å rette seg etter romerkirkens regler. Brevene er ikke bevart, men et utdrag er medtatt i Bedas kirkehistorie. Han var ikke spesielt taktfull, og brevene ble for det meste ignorert.
Den største hendelsen i hans virketid var kristningen av Northumbria. Justus konsekrerte Paulinus som erkebiskop av York, og innen et år hadde gått var kong Edwin av Northumbria døpt sammen med mange av sine undersåtter i en kirke Paulinus fikk reist i York, nær stedet hvor York Minster nå står. Nyheten om dette ble overbrakt til Justus ikke lenge før han døde.
Tidspunktet for hans død er tradisjonelt fastsatt til 10. november 627.
Toby Keith
Toby Keith Covel (født 8. juli 1961) er en amerikansk sanger/sangskriver innen countrymusikk, som har hatt kommersiell suksess gjennom 90- og 2000-tallet. Fem av hans album har nådd førsteplassen på Billboard Top Country Albums-listen, og han har hatt seksten singler på topp på Billboard Hot Country Songs-listene. Han bidro også som skuespiller i 2006-filmen Broken Bridges.
Department for Innovation, Universities and Skills
Departementet for innovasjon, universiteter og ferdigheter (Department for Innovation, Universities and Skills) var et britisk departement som ble opprettet 28. juni 2007. Sjef for departementet var statsråd John Denham. I juni 2009 ble DIUS fusjonert med Department for Business, Innovation and Skills.
EM i friidrett 1982 – 100 meter kvinner
Øvelsen 100 meter kvinner ved EM i friidrett 1982 bla arrangert i Athen, Hellas med finale 7. september.
Mona Evjen representerte Norge, men kvalifiserte seg ikke til finalen.
Den hemmelige historien
Den hemmelige historien er Donna Tartts første roman, og ble publisert i 1992 (hun brukte 10 år på å skrive den). Den kan kalles en «omvendt kriminalroman», for allerede på første side beskrives drapet hvor utøverne (deriblant jeg-personen Richard Papen ) og offeret navngis. Coleridge hevdet at Shakespeare alltid lot «engstelse dominere over overraskelse», og Donna Tartt gjør her det samme. Leseren lurer mindre på hva som vil skje enn hen engster seg for hvordan det vil gå.
Første halvdel beskriver hva som førte til udåden, og andre halvdel hvilke følger denne får for deltakerne. Romanen er derfor sammenlignet med antikkens greske tragedier. Samtidig skildres en gruppe originale og delvis skadeskutte studenter som samler seg rundt sin karismatiske foreleser og veileder i klassisk gresk, Julian Morrow.
Romanen ble en stor suksess. Den lå 13 uker på New York Times' bestselgerliste og er oversatt til 24 sprog.
Lån fra Prokopios og egen studietid
Donna Tartt lånte tittelen Den hemmelige historien fra Prokopios, som i sitt verk av samme navn fikk utgitt sine avsløringer om keiser Justinian og Theodora som han ikke våget å ta med i tidligere arbeider, av frykt for keiserparets hevn. Tartts roman er også blitt lest som nøkkelroman og hevnlitteratur. Lili Anolik har laget podkasten Once upon a time...at Bennington College etter en rekke intervjuer med folk som studerte der på samme tid som Tartt.
Tartt var fascinert både av foreleseren Claude Fredericks og kretsen rundt ham, de tre elite-studentene Paul McGloin som hun ble kjæreste med, Todd O'Neal og Matt Jacobsen. Todd O'Neal (som menes å være modell for «Henry Winter») husket henne som «unnvikende», mens Jacobsen sammenlignet henne med Yoko Ono og påstod at «hvis hun ikke fikk bli del av vår tette gruppe, ville hun ødelegge den». Matt Jacobsen menes å være modell for «Bunny Corcoran», som viser seg så ondskapsfull at selv hans nærmeste venner ikke ser annen utvei enn å drepe ham. Romanens styrke er uansett det som virker selvopplevd; «Richard Papen»s usikkerhet i møte med det fasttømrede fellesskapet i den lille kretsen rundt «Julian Morrow», og «Richard»s takknemlighet da de tar ham opp i kretsen.
Virkelighetens foreleser i klassisk gresk, Claude Fredericks, huskes som tidenes dagbokskriver som oppbevarte sine dagboknotater i en safe. Tartt har presisert at «Julian Morrow» ikke er noe portrett av den Fredericks hun kjente og var glad i, men Fredericks betraktet likevel boken hennes som et svik - ikke så mye et personlig svik som et svik mot hans undervisning. I flere år nektet han å snakke med henne, hevdet Todd O'Neal som leste boken som en nøkkelroman og selv mente å ha vært modell for «Henry», for «Henrys leilighet høres ut som min. Hans synsproblemer...Jeg røykte Lucky Strikes.»
«Hampden College» i litteraturen
Romanen utspiller seg på det fiktive universitetet «Hampden College» i Vermont, beskrivelsen bygger på Bennington College hvor Tartt selv studerte. Stedsnavnet Bennington dukker opp i romanen, i forbindelse med et besøk på den kinesiske restauranten Hummerpagoden (s. 484).
Flere av hennes medstudenter ble også kjente forfattere, bl.a. Bret Easton Ellis, som beskriver det samme universitetet i The Rules of Attraction (der kalles det «Camden College»). Tartt og Ellis byttet på å lese hverandres manuskripter, og Ellis omtaler personene i Den hemmelige historien i The Rules of Attraction som en snål gruppe klassiske filologer som kledde seg som begravelsesagenter, og trolig herjet rundt i området og tok livet av bønder under utførelsen av eldgamle ritualer. Tartt henviser til en episode i The Rules of Attraction på s. 400 og 403 av Den hemmelige historien, der hun forteller om en ung kvinnelig student som begår selvmord.
Personer i handlingen
De seks hovedpersonene i romanen har til felles at de er de eneste studentene i gammelgresk, under den sjarmerende professoren Julian Morrow. De får et tett forhold til hverandre, da Morrow krever at de skal ha minst mulig med de andre lærerne å gjøre («Han og studentene hans har praktisk talt ingen kontakt med resten av avdelingen», s.23).
Alle kommer fra dysfunksjonelle familier. De lever seg fullstendig inn i det klassiske Hellas: «Også de kjente dette vakre og opprivende landskapet som hadde vært dødt i mange århundrer», og om Morrow og Henry sier Richard: «verden var faktisk ikke deres hjem, iallfall ikke den verden jeg kjente – og langt fra å være tilfeldig besøkende i dette landet der jeg selv bare var en beundrende turist, var de stort sett fastboende der, iallfall så fastboende som jeg tror det var mulig for dem å være», (s. 219).
Handlingen
Boken er delt inn i en prolog, bok I (handlingsmessig før prologen) og bok II (handlingsmessig etter prologen), og en epilog.
Prolog
Tartt kopierer klassisk gresk litteratur når hun starter fortellingen midt i handlingen med en av de sentrale scenene, Bunnys fall i døden i noe som ser ut som «en ulykke under en fottur» (s. 11).
Ghent kullkraftverk
Ghent kullkraftverk er et kullkraftverk i Carroll County, delstaten Kentucky i det sentrale USA. Det har en installert produksjonskapasitet på 2 224 MW, fordelt på 4 like store blokker / turbiner. Dette er delstatens nest største termiske kraftverk målt etter installert produksjonseffekt. Operatør er Kentucky Utilities Co, som eies a E.ON. Antall ansatte er 230.
Den hemmelige historien
Bok I
Richard suges inn i de fem andres sammensveisede gjeng, og utover høsten blir dette vennskapet svært viktig for ham. Særskilt elsker han helgene de tilbringer i en slags Peter Pan-tilstand på et stort familielandsted Francis disponerer («Tanken på å bo her, på aldri å være nødt til å vende tilbake til asfalten og kjøpesentrene og modulmøblene; på å bo her sammen med Charles og Camilla og Henry og Francis og kanskje til og med Bunny; på at ingen av oss skulle gifte seg eller dra hjem eller skaffe seg jobb i en by langt borte eller gjøre noen av de svikefulle tingene venner ofte foretar seg etter studietiden;...tanken var så usigelig himmelsk», s. 116). Som Charles Ryder i Evelyn Waughs Brideshead Revisited er Richard usikker i møte med sine medstudenter, «jeg med de klønete hender og drabantbymanerene» (s. 48).
På disse helgeturene oppdager Richard at de fem andre har hemmeligheter for ham: De kan forsvinne i flere timer og kommer tilbake med kloremerker og sår, de er opptatt av å vaske vekk ting fra gulv og klær i tidlige morgentimer, en gang putrer en gryte laurbærblader på komfyren, og Francis hevder det er badevannet hans (s. 106). De er besynderlig opptatt av været.
I juleferien inviterer Henry (tilsynelatende til alles overraskelse) Bunny med til Roma, mens Francis og tvillingene drar hjem til sine familier. Richard orker ikke tilbringe julen med foreldrene («juletre i plast og ikke snø og fjernsynet som sto på døgnet rundt», s. 118), og siden studenthjemmet er stengt må han tilbringe høytiden i et uoppvarmet loftsrom med hull i taket, der snøen drysser ned. Han holder på å dø i den strenge vinterkulden i Vermont, lungebetennelse og ensomhet. Til Richards store overraskelse og glede dukker Henry uventet opp før han skulle ha kommet tilbake fra Roma, og redder livet hans ved å få ham på sykehus og deretter innlosjere ham i sin egen leilighet. I hele denne perioden viser Henry en stor omsorg for Richard.
Bok II
De fem håper at liket av Bunny blir funnet fortest mulig, så hele «saken» kan avsluttes raskt som en ulykkeshendelse. Dessverre for dem kommer det et kraftig snøvær og begraver liket, og det blir ikke funnet før snøen er smeltet igjen. I mellomtiden betrakter politiet det som en forsvinning, og på grunn av upålitelige vitneutsagn mistenker man videre at Bunny er kidnappet i forbindelse med et narkotikaoppgjør. Resultatet er at FBI kobles inn i letingen, og de forhører både Henry og Charles og skulle ha forhørt Richard, da liket til slutt blir funnet. Etter det regner politiet det som enten en ulykke eller et selvmord.
Mens letingen pågår, trøster gjengen Bunnys familie og deltar også flere ganger i manngard etter ham, sammen med professor Morrow. Morrow og Henry er mest opptatt av det estetiske ved manngardene, og Henry uttrykker begges holdning med kommentaren om de lange rekkene: «Som noe fra Tolstoj, ikke sant?» (s. 362).
Bunnys begravelse blir en hard påkjenning for hovedpersonene. Richards møte med Bunnys far blir et sjokk: «Blikket hans – hjelpeløst og vilt – traff meg som en kølle. Plutselig og egentlig for første gang slo den bitre og ugjenkallelige sannheten ned i meg, ondskapen i det vi hadde gjort. Det var som å løpe i full fart inn i en murvegg.» (s. 411). Henry får voldsomme migreneanfall, og klarer bare å gjennomføre seremonien med «medisiner» Richard stjeler fra fru Corcoran. Charles beruser seg på alkohol og narkotika, og stjeler bilen til Francis.
Etter begravelsen står det dårlig til med de fleste, og det vennskapet Richard satte så høyt høsten før, er blitt en belastning: «Nå gjorde tanken meg kvalm, for jeg visste det ikke fantes noen vei ut. Jeg kunne aldri bli kvitt dem, ikke noen av dem, noensinne» (s. 486). Richard plages av søvnløshet og mareritt, og drikker mye, Francis får et innbilt hjerteanfall (panikksyndrom) og må legges inn på sykehus, det samme må Charles etter å ha pådratt seg bronkitt da han sovner ute i beruset tilstand. Charles er tydeligvis på vei inn i alkoholismen. Disse tre begynner å stille spørsmål ved hvordan Henry har manipulert livene deres: «Ikke hvorfor han forteller oss hva vi skal gjøre. Men hvorfor vi alltid gjør som han sier» (s. 473). Studiekameraten Cloke har også vært i politiavhør om saken, og tipser Richard om at Henry forsøker å dreie søkelyset mot andre («Og det gjør meg vondt, men også i retning deg, tror jeg. Jeg nevnte aldri navnet ditt. Men de fikk det et sted fra,» s. 490). Richard skjønner at Henry innviet ham i den hemmelige historien for å bruke ham som et våpen mot Bunny, og i verste fall ville brukt Richard som syndebukk.
I skjul flytter Camilla fra leiligheten hun deler med Charles, og inn på et hotell sammen med Henry. Hun viser taust Richard sårene Charles har påført henne, en hårdott røsket løs ved tinningen, et dypt brennemerke fra en sigarett i armen; men Richard er nå så forvirret at han undres om det er Henry som har skadet henne (s. 510-11). Samlivet med henne gjør Henry mer avslappet og naturlig. Han forteller Richard at den natten han drepte bonden, var den viktigste i hans liv, før følte han seg lammet og død i en tom verden, etterpå kunne han «leve uten å tenke» (s. 521) i en rik verden.
Francis har en forutanelse: «Har du en fornemmelse av at det er like før det skjer noe forferdelig?» (s. 522), noe som viser seg å stemme. Professor Morrow får etterlevert et forlagt brev fra Bunny, skrevet siste natten han levde, der han forteller at de andre har drept bonden, og at han er redd de skal drepe ham også. Istedenfor å angi studentene sine forlater han skolen umiddelbart, rett før de fem skal få avsluttende karakterer. Dette går spesielt sterkt inn på Henry, som ser på Morrow som en farsfigur («Jeg elsket ham høyere enn min egen far, sa han. – Jeg elsket ham høyere enn noen i verden», s. 548), mens Francis minnes det Morrow pleide å si, at «en hinduhelgen kan slakte ned tusen mennesker på slagmarken, og at det ikke er en synd hvis han ikke føler anger,» (s. 534). Richard tenker at han «for første gang så [Morrow] slik han var...et årvåkent, lunefullt og hjerteløst vesen» (s. 536). Ungdommene er nå overlatt til seg selv; han fraskriver seg ansvar for stien han ledet dem inn på.
Charles blir stadig mer delirisk og mener at Henry også vil drepe ham - Henry har gitt ham Nembutal'ene Richard rappet fra fru Corcoran, og som ikke må kombineres med alkohol (s. 555). Han oppsøker de andre for å skyte Henry med en revolver, fordi «Du har ødelagt livet mitt, din drittsekk» (s. 562). Ved et uhell skadeskyter han Richard i maven, Henry fravrister ham revolveren og skyter seg selv i hodet (s. 565).
Epilog
Etter Henrys selvmord glir gjengen fra hverandre. Camilla flytter hjem til bestemoren og steller for henne. Da de møtes igjen, frir Richard til henne, og sier at han elsket Henry han også, men «det er ikke nok», sier Camilla. Francis prøver å ta sitt liv («I mange år nå har livet mitt gått i oppløsning», s. 574) med barberblad, men overlever så vidt. For å unngå å bli gjort arveløs må han gifte seg med en uintelligent kvinne, selv om han hadde en mannlig elsker. Charles vasker opp på et lite spisested i Texas, og bor sammen med en gift kvinne han møtte på rusrehabilitering. Hun stakk fra mann og barn for å bli med ham (s. 578). Richard holdes fast av kjærligheten til Camilla og klarer ikke å få andre forhold til å vare. Både Francis og Richard tror flere ganger at de ser Henry («Jeg tror stadig at jeg skal oppdage at det hele var et knep, at han vil dukke opp når som helst nå med en eller annen innviklet forklaring», s. 579).
Vist
Vist er et område i Steinkjer kommune i Trøndelag. Her ligger krysset mellom E6 og fylkesvei 761, som er det ene endepunktet på den gylne omvei.
Aristobulus, sønn av Herodes den store
Aristobulus ble gift med Berenice, datter av Salome, søsteren til Herodes den store, og Costobarus, guvernør i Idumea.
Vist
Vist stasjon var en stasjon på Hell–Sunnanbanen, seinere Nordlandsbanen, da den ble åpnet i november 1905. Etter at stasjonen var nedlagt, var det stoppested på Vist inntil 27. mai 1990.
Aristobulus, sønn av Herodes den store
Aristobulus, hans mor og to andre av Herodes den stores sønner ble i løpet av farens regjeringstid henrettet fordi de ble mistenkt for sammensvergelse.
Til tross for at Aristobulus led en slik skjebne, ble hans barn og barnebarn betydningsfulle personer. Han hadde sønnene Aristobulus den yngre, Herodes Agrippa I og Herodes av Chalkis, og døtrene Herodias og Mariamne.
Jakob Sande-selskapet
Jakob Sande-selskapet er en norsk ideell forening, stiftet i 1991, hvis formål er å utbre interessen og kunnskapen om dikteren Jakob Sande. Jakob Sande-selskapet arbeider spesielt for at Sandes bøker er tilgjengelig for allmenheten. Hvert år står selskapet bak Jakob Sande arrangement i dikterens fødested Fjaler i Sunnfjord.
Andreas Holms vei
Andreas Holms vei (1–7) er en vei ved området Ila/Trolla på Byåsen vest for Trondheim som strekker seg nordvestover fra Roald Amundsens vei mot Møllebakken. Veien fungerer som adkomstveg for frittstående eneboliger og som en gjennomfartsvei mellom Roald Amundsens og Møllebakken med samme type boligbebyggelse.
Veien ble i 1937 oppkalt etter kartografen og infanterikaptein Andreas Holm (1815–1894), som blant annet tegnet kart over Bymarka i nærheten (ferdig 1862) og som regnes for å være Trondheims første fastboende fotograf gjennom daguerreotypi.
Shawnee kullkraftverk
Shawnee kullkraftverk er et kullkraftverk i McCracken County, delstaten Kentucky i det sentrale USA. Det har en installert produksjonskapasitet på 1750 MW, fordelt på 10 like store blokker/turbiner. Dette er delstatens tredje største termiske kraftverk målt etter installert produksjonseffekt. Operatør er Tennessee Valley Authority.
Barne-, skole- og familiedepartementet (Storbritannia)
Barne-, skole- og familiedepartementet (Department for Children, Schools and Families) var et britisk departement som ble opprettet 28. juni 2007. Sjef for departementet var statsråd Ed Balls. Departementet hadde ansvar for saker relatert til utdannelse, barn og ungdom – med andre ord alt som berører mennesker opp til 19 års alder. Dette omfattet barnevern, familier, skoler og ungdom.
Departementet ble lagt ned i 2010 og oppgavene overført til det nye Departementet for utdannelse.
Springfrøbåndmåler
Springfrøbåndmåler (Xanthorhoe biriviata) er en sommerfugl i gruppen av de egentlige målere (Geometridae). Den er funnet nord til Nordland i Norge.
Utseende
En nokså liten (vingespenn 20 – 24 mm), slank, brokete farget måler. Forvingen er kanelbrun ved roten, så kommer et bredt, mørkebrunt tverrbånd (nokså ensfarget) som er tannete langs ytterkanten. Sonen utenfor det mørke tverrbåndet er vanligvis slikeaktig hvit, men kan være mørkere. Langs ytterkanten er vingen gråaktig, med en diffus, mørk tverrflekk ved vingespissen. Bakvingen er silkeaktig hvit med tre smale, grå tverrbånd i den ytterste delen. Larven er naken bortsett fra noen korte børster, gråaktig med en lys sidestripe og smale, lyse tverrbånd ved grensene mellom de ulike kroppsleddene. Den har en rekke av svarte flekker langs ryggen.
Levevis
Larvene til denne arten lever på springfrø (Impatiens noli-tangere) og andre arter i den samme slekten. De voksne målerne flyr i mai – juni, og så i en ny generasjon i juli – august.
Utbredelse
Arten finnes i hele den palearktiske sone. I Norge er den funnet nord til det sørlige Nordland.
Kanutten og Romeo Clive
Kanutten og Romeo Clive er en norsk barne-tv-serie som ble sendt på NRK TV første gang i 1962, 1963, 1967 og 1968. Serien ble laget av visedikteren og forfatteren Alf Prøysen, skuespilleren og forfatteren Anne Cath. Vestly og hennes mann, illustratøren og filmskaperen Johan Vestly. Alf Prøysen spilte rollen som Romeo Clive Sandersen Olsén, en husløs gatesanger og storsjarmør, mens Kanutten fra Kanuttenland, en uvitende, harlekin-liknende fantasiskikkelse som blir Romeo Clives følgesvenn, ble spilt av Anne Cath. Vestly. I serien forekom også figuren Hagbart, spilt av Odd Borgen. Serien manglet lyd i utendørsscenene, men inneholdt flere viser, blant annet «(For her er det) Solskinn og sang», som ble innspilt av Alf Prøysen med Ragnar Danielsens orkester på singlen Philips P 353 200 PF. Serien har blitt sendt i reprise flere ganger.
Programmet ble sendt i reprise i 1964, 1966, 1971, 1973, 1976, 1984 og 1989.
Episoder
Alle episodene om Kanutten og Romeo Clive er per 2018 tilgjengelige på NRKs nettsider.
Parasaurolophus
Parasaurolophus var en planteetende dinosaur i hadrosaurfamilien. Den levde på slutten av krittperioden for ca. 76-73 millioner år siden. Kjennetegnet var en kam på hodet, som forskerne tror kan ha vert brukt til å lage en trompetaktig lyd med for å advare flokken om fare. Hannene kan ha brukt den til å tiltrekke seg hunner med i parringstiden og for å skremme bort rivaliserende hanner. Først trodde forskerne at kammen ble brukt som en slags snorkel fordi kammen liknet et rør.
Den første fossilen fra en Parasaurolophus ble funnet i Canada i 1922. Parasaurolophus kunne bli opptil 10 meter lang, ca. 3-4 meter høy og kunne veie opptil 2,7 tonn. Skallen var rundt 1,6 meter. Som andre hadrosaurer kunne den gå på fire ben eller løpe på to. Dette gjorde at de kunne løpe raskere og da var det lettere å komme seg unna rovdyr.
Andrew Yohe
Andrew «Andy» Yohe (født 21. juli 1978) er en kjelkehockeyspiller fra USA.
Han var lagkaptein ved de paralympiske vinterlekene 2010 i Vancouver, der USA vant gull. De slo Japan 2-0 i finalen.